Mary Warnock

Athronydd o Loegr oedd Mary Warnock, y Farwnes Warnock (14 Ebrill 1924 – 20 Mawrth 2019) Jane O'Grady, "Lady Warnock obituary", The Guardian, 21 Mawrth 2019. Adalwyd ar 25 Mawrth 2019. sy'n nodedig am ei gwaith ym moeseg, y meddwl, ac addysg, yn ogystal â dirfodaeth.

Mae'n fwyaf adnabyddus am adroddiad pwyllgor ymchwil (a fu'n aredig y tir ar gyfer y Ddeddf Ffrwythloni Dynol ac Embryoleg 1990) a gadeiriodd. Gwasanaethodd fel Meistres Coleg Girton, Caergrawnt o 1984 i 1991.

Addysg a choleg
Ganed Helen Mary Wilson yng Nghaerwynt ar 14 Ebrill 1924, yr ieuengaf o saith o blant. Roedd ei mam Ethel yn ferch i'r bancwr a'r ariannwr llwyddiannus Felix Schuster. Bu farw ei thad, Archibald Wilson, cyn ei geni ac ni phriododd ei mam eilwaith. 

Mynychodd sawl ysgol gan gynnwys St Swithun's School, Prior's Field cyn astudio'r clasuron yn Neuadd yr Arglwyddes Margaret, Rhydychen. Cafodd ei hastudiaethau eu rhewi yn ystod y rhyfel; ymunodd â byddin Lloegr ac fe'i rhoddwyd i addysgu am ddwy flynedd yn Ysgol y Merched Sherborne yn Dorset. Dychwelodd i Rydychen a graddiodd yn 1948.

O 1949–66, roedd Warnock yn gymrawd ac yn diwtor mewn athroniaeth yng Ngholeg St Hugh's, Rhydychen lle cyfarfu â'i darpar ŵr Geoffrey Warnock, a oedd yno'n gymrawd o Goleg Magdalen. O 1966 i 1972, roedd yn Brifathrawes yn Ysgol Uwchradd Rhydychen i Ferched, gan roi'r gorau i'r swydd pan benodwyd ei gŵr yn brifathro Coleg Hertford, Rhydychen.

 Gwaith dros achosion da 

Oherwydd ei chefndir fel addysgwr, penodwyd Warnock ym 1974 i gadeirio ymchwiliad y DU ar addysg arbennig. Daeth ei hadroddiad, a gyhoeddwyd ym 1978, â newid sylfaenol yn y maes, trwy roi pwyslais ar addysgu plant ag anableddau dysgu yn y prif ffrwd a chyflwyno system o "ddatgan" plant er mwyn iddynt gael hawl i gymorth addysgol arbennig.

Roedd Warnock yn aelod o'r Awdurdod Darlledu Annibynnol o 1972–83. Yn 1980, cafodd ei hystyried yn Gadeirydd Bwrdd Llywodraethwyr y BBC.

Yn 2008, achosodd Warnock, a fu'n eiriolwr ymroddedig i ewthanasia, cryn ddadl oherwydd ei barn y dylai pobl â Gorddryswch (dementia) gael yr hawl i ddewis marw os oeddent yn teimlo eu bod yn "faich i'w teulu neu'r wladwriaeth".

 Aelodaeth 
Bu'n aelod o'r Academi Brydeinig am rai blynyddoedd.

Anrhydeddau

Cadw lle i'r bot

Cyfeiriadau

Categori:Athronwyr addysg
Categori:Athronwyr y meddwl
Categori:Athronwyr yr 20fed ganrif o Loegr
Categori:Athronwyr yr 21ain ganrif o Loegr
Categori:Cyn-fyfyrwyr Coleg Sant Huw, Rhydychen
Categori:Cyn-fyfyrwyr Neuadd yr Arglwyddes Margaret, Rhydychen
Categori:Genedigaethau 1924
Categori:Llenorion yr 20fed ganrif o Loegr
Categori:Llenorion yr 21ain ganrif o Loegr
Categori:Llenorion Saesneg o Loegr
Categori:Marwolaethau 2019
Categori:Merched yr 20fed ganrif
Categori:Merched yr 21ain ganrif
Categori:Moesegwyr
Categori:Pobl o Gaerwynt